Haldus- ja korrakaitseorgan: Terviseamet, registrikood 70008799, aadress: Paldiski mnt 81, 10614 Tallinn

Tel 794 3500, e-post info@terviseamet.ee

**MENETLUSTOIMINGU PROTOKOLLI NR 9.3-2/24/4029-19** **LISA: VALDUSE PAIKVAATLUS**

|  |
| --- |
| **Valdus:** Lagedi Kooli moodulhoone, mis on kasutusel Lagedi Lasteaia 4 rühma asenduspinnana; Lagedi Kooli söögisaal, spordisaal, aeroobikasaal ja aula.(paikvaadeldava kinnisasja/ehitise/ruumi nimetus ja kirjeldus)**Valduse aadress:** Kooli 18, Lagedi, Rae vald, Harjumaa(kinnisasja/ehitise/ruumi aadress) |

|  |
| --- |
| **PAIKVAATLUSE KÄIGUS TUVASTATUD ASJAOLUD:*** Järelkontrolli ajal olid kõik 4 liivakasti katetega kaetud.
* Garderoobina kasutatavates ruumides on kokku 40 nagi. Igale rühmale on ette nähtud 10 kolmeharulist nagi kokku 20-le lapsele, lisaks on igal lapsel oma nimeline riidepuu stangel. Kahel lapsel on oma garderoobikapp, kus hoiustatakse üleriideid ja vahetusriideid.
* Igale lapsele on tagatud riietumiseks istumiskoht. Garderoobina kasutatavates ruumides on kokku 4 pinki nagide all. Õppejuhi selgituste kohaselt minnakse mänguväljakule korraga ühe rühma kaupa, nii on tagatud lastele riietumiseks istekoht (kokku 4 pinki ühe rühma kasutada).
* Mesimarjade ja Mesimõmmide rühmakompleksidesse kuuluvat garderoobiosa (korrusplaanidel garderoob 8,2 m2) ei kasutatud enam mänguruumina, sest ruumis puudub loomulik valgus.
* Mesilinnude rühma (3-6a; 24 last) oli igale lapsele tagatud tool.
* Moodulhoones kasutatavad kätepesuvalamud (igas rühmas kokku 3 valamut) ei ole lasteaialapsele sobiva kõrgusega. Iga rühma ühes tualettruumis oli valamu all 1 astmepink. Õppejuhi selgituse kohaselt tellitakse veel 8 astmepinki juurde, et iga valamu all oleks vajadusel üks astmepink.
* Kõikides rühmades oli päevakava, kuid hommikusöögiks ja lõunasöögiks oli planeeritud 20 minutit. Sotsiaalministri 15.01.2008 määruse nr 8 „Tervisekaitsenõuded toitlustamisele koolieelses lasteasutuses ja koolis“ § 3 lg 1 kohaselt peab söögiaeg koolieelses lasteasutuses kestma vähemalt 30 minutit.
* Rühmade koristusvahendeid hoiustati lukustatavas ruumis. Järelkontrolli ajal olid osade puhastusvahendite kasutusjuhendid puudu või olid soome/inglise keelsed. Määruse 131 § 12 lg 2 kohaselt kasutatakse ruumide ja sisustuse puhastamisel „Kemikaaliseaduse” nõuetele vastavaid asjakohaseid puhastus- ja pesuaineid ning -vahendeid vastavalt kasutusjuhendile.
* Lasteaia lapsed kasutavad liikumistundideks ja muusikatundideks koolihoone 3.korrusel asuvat aeroobikasaali ja spordisaali. Määruse 131 § 3 lg 5 kohaselt peavad lasteasutuse rühmaruumid, muusika- ja võimlemissaal asuma I või II korrusel. Õppejuhi selgituste kohaselt proovitakse liikumistunde läbi viia koolihoone 1. korruse aulas (aula vahetus läheduses asuvad 2 klassiruumi ning lasteaia liikumistundidega ei soovita häirida koolilaste õppetegevust).
* Galeriisse sisenemisel puudub tuulekoda ehk puudub külma õhu tõkestamine ruumidesse. Määruse 131 § 6 lg 1 kohaselt tuleb sisse- ja väljapääsul tõkestada külma õhu pääsu ruumidesse. Talvel või külmal ajal planeeritakse sisenema hakata koolimaja hoovi poolt eraldi trepikojast. Paikvaatluse ajal puudusid koolihoone trepikojas lasteaia lastele sobival kõrgusel trepikäsipuud. Määruse 131 § 6 lg 3 kohaselt peab alates nelja astmega trepist mõlemal pool treppi või kaldteed olema lastele sobival kõrgusel trepikäsipuu.
* Kõigi nelja rühma lapsed kasutavad osaliselt nii galeriid kui ka moodulhoone trepikoda garderoobina, kus hoiustatakse üleriideid ja jalanõusid. Määruse 131 § 6 lg 5 kohaselt peavad lasteasutuse igal rühmal olema rühmaruumid: mängu-, magamis-, riietus- ja tualettruum, vajadusel toidu jaotamise koht ja riidekuivatusruum või -kapp. Ruumides peab olema piisavalt liikumisruumi last arendavateks ja muudeks vajalikeks tegevusteks.
* Mesimarjade ja Mesimõmmide rühmaruumide koosseisu kuulub: tualettruum kahe wc-kabiiniga, akendeta mänguruum (korrusplaanidel garderoob 8,2 m2) ja mängu-magamisruum pindalaga 50,0 m2. Lisaks on olemas kabinet (pindalaga 10 m2). Mõlemas rühmas on registreeritud laste arv 21, seega pindala lapse kohta 2,4 m2.

Mesilillede ja Mesilinnude rühmaruumide koosseisu kuulub: 2 eraldi tualettruumi, mänguruum (korrusplaanidel garderoob 15,6 m2) ja mängu-magamisruum pindalaga 50,0 m2. Rühmadesse registreeritud lapsi on vastavalt 22 ja 24. Seega pindala lapse kohta on vastavalt 2,3 m2 ja 2,1 m2. Määruse 131 § 6 lg 6 peab mängu- ja magamisruumis põranda pindala olema iga lapse ja täiskasvanu kohta vähemalt 2 ruutmeetrit. **Mängu- ja magamisruum võib olla ühendatud, kui põranda pindala lapse kohta on vähemalt 4 ruutmeetrit.*** Mesimarjade ja Mesimõmmide rühmade tualettruumides on 2 wc-kabiini, millest ühes on väikelastele sobiva kõrgusega tualetipott ning Mesilillede ja Mesilinnude rühmade laste kasutada on mõlemal rühmal 2 eraldi tualettruumi, neist ühes on lisaks käsidušš. Määruse 131 § 8 lg 5 kohaselt peab lasteaiarühma tualettruumis olema vähemalt **üks laste tualetipott kaheksa lapse kohta** ja **üks lastele sobiv kätepesuvalamu** kaheksa lapse kohtaning **käsidušiga jalapesualus**.
 |

|  |
| --- |
| **Ametnik:** Gea Metus /allkirjastatud digitaalselt/(nimi, allkiri) |